**MERILA IN KRITERIJI OCENJEVANJA**

[UGIB (umetnost giba)](http://portal.mss.edus.si/msswww/programi2011/programi/media/pdf/un_gimnazija/umetniska-gimnazija-dramsko-gledaliska-smer/UN_Umetnost_giba.pdf) – 280 ur

* + - 1. do 4. letnik:

1.SPLOŠNA IZHODIŠČA

Sodobne in moderne plesne tehnike, osnove baleta in drugih gibalnih veščin so temeljne sestavine predmeta. Učni načrt je sestavljen z namenom ponuditi široko plesno in gibalno znanje za funkcionalno uporabo pri ustvarjalnem procesu in na odru, hkrati pa tudi poda dovolj informacij za plesno-gibalno izrazoslovje, ki je del splošne izobrazbe. Plesne tehnike in gibalne veščine se izmenjujejo in stopnjujejo po težavnosti. Vsebine se široko povezujejo z drugimi umetnostnimi zvrstmi in nudijo dijakom široko paleto znanj, ki jih bodo uporabili pri ustvarjanju in nadaljnjem študiju na področju odrskih umetnosti.

2.OBLIKE IN NAČINI OCENJEVANJA

Dosežke dijakinj in dijakov pri predmetu umetnost giba se vrednoti na osnovi meril in kriterijev določenih znotraj aktiva strokovnih predmetov umetniške gimnazije- dramsko gledališka smer. Vrednotenje dosežkov vključuje preverjanje in ocenjevanje. S preverjanjem učitelj ugotavlja, kako dijakinja ali dijak napreduje pri doseganju učnih ciljev, dijak pa dobi povratno informacijo o svojem delu.

Ocenjevanje je postopek pretvorbe učnih dosežkov v številčno vrednost oziroma oceno. Glede na specifiko praktičnega dela poteka vrednotenje ves čas pouka. Vrednotenje je sprotno in končno ob zaključku šolskega leta. Pri ocenjevanju se upošteva tudi veljavni pravilnik o preverjanju in ocenjevanju znanja v gimnazijskem izobraževanju. Ocenjujemo s številčnimi ocenami od 1-5.

|  |  |  |  |  |
| --- | --- | --- | --- | --- |
| **Tip ocene** | **1. G** | **2. G** | **3. G** | **4. G** |
| **praktično delo/ nastop** | **1** | **2** | **3** | **2** |
| **pisna ocena** | **1** | **1** | **1** | **1** |
| **ustna ocena** |  |  |  |  |
| **seminarska naloga** |  |  |  |  |
| **esej** |  |  |  |  |

3.NAČRT OCENJEVANJA ZNANJA

V vsakem letniku pišejo en pisni test (umeščen v smiselnem časovnem okviru). Pisne ocene so vnaprej napovedane. Za prehod v naslednji letnik mora biti pisno preverjanje znanja pozitivno.

Ustno preverjanje znanja, seminarske naloge ali eseje o predstavah se uporabi pri dijakih z daljšo opravičeno odsotnostjo.

Zaradi specifike praktičnega dela je pri predmetu umetnost giba obvezna 80% aktivna prisotnost. Praktično delo se ocenjuje po skupnih merilih in kriterijih vrednotenja in ocenjevanja določenih v aktivu strokovnih predmetov umetniške gimnazije- dramsko gledališka smer. Za prehod v višji letnik morajo biti ocene praktičnega dela pozitivne.

4.KRITERIJI IN OPISNA MERILA

1. interpretacija in sinteza podatkov (izvedba in razumevanje)

5: Odlično razumevanje in interpretacija specifičnih principov gibanja z ustvarjalno sintezo.

4: Dobro razumevanje in interpretacija večino zahtevanih principov gibanja z manjšim ustvarjalnim presežkom.

3: Samo razumevanje in slabša uporaba ali večja telesna jasnost vendar brez pravega razumevanja.

2: Slabo razumevanje in slaba uporaba specifičnih principov gibanja brez ustvarjalnega pristopa.

1: Ni pravega razumevanja niti uporabe in neustrezna interpretacija.

1. muzikalnost in plesnost, ki vsebuje razumevanje pravilne ritmičnosti ob razvitem občutku za fraziranje, ki vpliva na oblikovanje in dinamiko gibanja.

5: Odlična uporaba glasbe, ritmičnosti ki oblikuje dinamiko gibanja.

4: Dobra uporaba glasbe vendar brez vpliva na oblikovanje dinamike gibanja.

3: Točnost v ritmu a brez ostalih dinamik gibanja.

2: Slaba uporaba glasbe brez točnosti v ritmu in brez dinamike.

1: Ni uporabe glasbe ali je popolnoma neprimerna.

1. vzdržljivost in vztrajnost pri opravljanju naloge (primerno reševanje zadanih nalog in iskanje smiselnih rešitev; vnašanje pozitivne energije in radovednosti v učno uro (kjer kaže stopnjo raziskovalne in ustvarjalne zavzetosti in udeleženost na vajah))

5: Visoka raziskovalna in ustvarjalna zavzetost, vzdržljivost in koncentracija.

4: Večinoma kaže raziskovalno in ustvarjalno zavzetost ter prisotnost na vajah.

3: Nihanje v danih obveznostih.

2: Manjše zanimanje, večja odsotnost.

1: Ni interesa, slaba prisotnost.

1. izražanje na različne načine (govorno, fizično, z uporabo imaginativnega prostora)

5: Izvirno uporabi različne načine izražanja – je gibalno spreten, najde domiselne rešitve in se ustvarjalno odziva na dogajanje v prostoru.

4: Primerno uporabi različne načine izražanja.

3: Poskuša uporabiti vse načine izraza, a se izraža neživo, površno, odziva na dogajanje v prostoru je le malo.

2: Pomanjkljivo uporabi le malo različnih načinov izraza in se nespretno odziva na dogajanje v prostoru.

1: Ne trudi se uporabljati različnih načinov izraza, dogajanja v prostoru sploh ne upošteva.

1. sodelovanje v skupini ter splošen odnos do ustvarjanja na odru (samoiniciativnost, odgovornost).

5: Posameznik pri reševanju nalog aktivno sodeluje (posluša druge, jih dopolnjuje

in nadgrajuje).

4: Posameznik pri reševanju nalog samoiniciativno sodeluje, sicer posluša, a ni

nadgradnje.

3: Pri reševanju nalog posameznik sodeluje, vendar ne posluša.

2: Pri reševanju nalog ne prispeva enakega deleža, to stori le na izrecno pobudo

soigralcev.

1: Posameznik noče sodelovati.

5.POPRAVLJANJE OCEN MED POUKOM

Popravljanje ocen je možno sproti. Popravljanje pisnih ocen v roku 14 dni, praktičnega dela pa v dogovoru med učiteljem in dijakom v roku 30 dni.

6.OBLIKOVANJE ZAKLJUČNE OCENE

Za oblikovanje zaključne ocene morajo biti vse obveznosti opravljene in ocenjene s pozitivno oceno. Če predmet učita dva ali več profesorjev se za zaključno oceno dogovorijo skupaj sporazumno.

7. IZVEDBA POPRAVNIH, PREDMETNIH IN DOPOLNILNIH IZPITOV

▪ Predmetni izpit opravljajo dijaki, ki hitreje napredujejo, izboljšujejo končno oceno ali se želijo prepisati iz drugega izobraževalnega programa.

▪ Dopolnilni izpit opravljajo dijaki, ki do zaključka pouka niso bili ocenjeni pri določenem sklopu vsebin.

▪ Popravni izpit opravljajo dijaki pri predmetu oz. programski enoti, kjer imajo ob koncu pouka zaključeno nezadostno oceno.

Popravni in predmetni izpiti obsegajo snov celega šolskega leta, dopolnilni pa le del neocenjene ali nepredelane snovi.